15.2.2022
RO
Jurnalul Oficial al Uniunii Europene
L 33/35
Instrucțiuni de folosire a «Formularului EASA 52 – Declarația de conformitate a aeronavei» 1.
SCOPUL ȘI DOMENIUL DE APLICARE 1.1.
Utilizarea declarației de conformitate a aeronavei, emisă de o organizație de producție care își desfășoară activitatea de producție în temeiul părții 21 secțiunea A capitolul F, este descrisă la punctul 21.A.130 și în mijloacele de conformare acceptabile (AMC) corespunzătoare. 1.2.
Scopul declarației de conformitate a aeronavei (formularul EASA 52), emisă în temeiul părții 21 secțiunea A capitolul G, este de a permite titularului unui certificat corespunzător de aprobare a organizației de producție să își exercite prerogativa de a obține un certificat de navigabilitate individual, și dacă se solicită acest lucru, un certificat de zgomot de la autoritatea competentă a statului membru de înmatriculare.
2.
GENERALITĂȚI 2.1.
Declarația de conformitate trebuie să respecte modelul, inclusiv numărul rubricilor și localizarea fiecărei rubrici.
Dimensiunea rubricilor poate fi modificată pentru a se adapta fiecărui caz particular, dar nu într-o măsură care ar face de nerecunoscut declarația de conformitate.
Dacă aveți dubii, consultați autoritatea competentă. 2.2.
Declarația de conformitate trebuie să fie pretipărită sau generată de calculator, dar, în orice caz, imprimarea liniilor și a caracterelor trebuie să fie clară și lizibilă.
Utilizarea formulelor pretipărite este autorizată în conformitate cu modelul anexat, dar nu se permite niciun alt tip de declarație de certificare. 2.3.
Declarația se completează prin dactilografiere/scris la calculator sau scris de mână, cu litere majuscule, pentru a permite citirea cu ușurință.
Se acceptă informațiile formulate în limba engleză și, dacă este cazul, în una sau mai multe limbi oficiale ale statului membru emitent. 2.4.
O copie a declarației și toate anexele la care se face trimitere sunt păstrate de organizația de producție aprobată.
3.
COMPLETAREA DECLARAȚIEI DE CONFORMITATE DE CĂTRE EMITENT 3.1.
Toate rubricile trebuie să fie completate pentru ca documentul să fie considerat valabil. 3.2.
O declarație de conformitate nu se emite autorității competente din statul membru de înmatriculare decât cu condiția ca proiectul aeronavei și produsele instalate pe aceasta să fie aprobate. 3.3.
Informațiile care trebuie completate la rubricile 9, 10, 11, 12, 13 și 14 pot fi prezentate printr-o trimitere la documente separate identificate, păstrate la dosar de către organizația de producție, dacă autoritatea competentă nu convine altfel. 3.4.
Scopul declarației de conformitate nu este de a include echipamentele a căror instalare ar putea fi necesară pentru a respecta regulile operaționale aplicabile.
Cu toate acestea, unele dintre aceste articole individuale pot fi incluse în rubrica 10 sau în proiectul de tip aprobat.
Prin urmare, operatorilor li se reamintește că le revine responsabilitatea de a asigura conformitatea cu regulile operaționale aplicabile pentru propria lor activitate de exploatare.
Rubrica 1
Introduceți numele statului de fabricație.
Rubrica 2
Autoritatea competentă care eliberează declarația de conformitate sub autoritatea sa.
Rubrica 3
În această rubrică trebuie pretipărit un număr de serie unic pentru controlul declarației și pentru asigurarea trasabilității.
În cazul unui document generat de calculator, se face o excepție: nu este necesar ca numărul să fie pretipărit atunci când computerul este programat să producă și să imprime un număr unic.
Rubrica 4
Numele complet și adresa sediului organizației care emite declarația.
Această rubrică poate fi pretipărită.
Se permite înscrierea logourilor etc., în cazul în care încap în această rubrică.